Meaño

**Meaño** é un concello da provincia de Pontevedra, pertencente á comarca do Salnés. Segundo o IGE no ano 2016 tiña unha poboación de 5 341 habitantes, o que representa un descenso con respecto ó ano 2005, cando contaba con 5 475 habitantes. O seu xentilicio (véxase no Galizionario) é «».

## Poboación 

Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:6000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:white

PlotData=
  color:bar width:20 align:left
  bar:1900 from:0 till:4149
  bar:1910 from:0 till:4377
  bar:1920 from:0 till:4492
  bar:1930 from:0 till:4519
  bar:1940 from:0 till:5271
  bar:1950 from:0 till:5048
  bar:1960 from:0 till:5419
  bar:1970 from:0 till:5421
  bar:1981 from:0 till:5801
  bar:1991 from:0 till:5142
  bar:2001 from:0 till:5398
  bar:2009 from:0 till:5465
  bar:2014 from:0 till:5428
  bar:2016 from:0 till:5341

PlotData=
  bar:1900 at: 4149 fontsize:S text:4.149 shift:(-10,5)
  bar:1910 at: 4377 fontsize:S text:4.377 shift:(-10,5)
  bar:1920 at: 4492 fontsize:S text:4.492 shift:(-10,5)
  bar:1930 at: 4519 fontsize:S text:4.519 shift:(-10,5)
  bar:1940 at: 5271 fontsize:S text:5.271 shift:(-10,5)
  bar:1950 at: 5048 fontsize:S text:5.048 shift:(-10,5)
  bar:1960 at: 5419 fontsize:S text:5.419 shift:(-10,5)
  bar:1970 at: 5421 fontsize:S text:5.421 shift:(-10,5)
  bar:1981 at: 5801 fontsize:S text:5.801 shift:(-10,5)
  bar:1991 at: 5142 fontsize:S text:5.142 shift:(-10,5)
  bar:2001 at: 5398 fontsize:S text:5.398 shift:(-10,5)
  bar:2009 at: 5465 fontsize:S text:5.465 shift:(-10,5)
  bar:2014 at: 5428 fontsize:S text:5.428 shift:(-10,5)
  bar:2016 at: 5341 fontsize:S text:5.341 shift:(-10,5)

## Situación 
O concello está encravado en pleno corazón da comarca do Salnés, aberto na súa parte baixa á ría de Arousa. Limita ó norte co concello de Ribadumia, ó sur con Sanxenxo, ó leste con Meis e Poio, e ó oeste con Sanxenxo, Cambados e a Ría de Arousa.

Os seus 28&nbsp;km² de extensión albergan unha poboación de 5.475 habitantes, distribuídos en pequenos núcleos que configuran as sete parroquias que forman o concello, sendo Dena a máis densamente poboada (con 2 248 habitantes, a metade da poboación do concello) e a única en contacto co mar.

O concello está atravesado pola Autovía do Salnés, AG -41 (antes Vía Rápida VG-4.1), pola estrada comarcal C-550, de Vilagarcía – O Grove, e polo enlace desta con Sanxenxo, estrada Noalla - Caldas de Reis e outras estradas locais.

## Xeografía 
O relevo está configurado por dúas unidades: unha pequena dorsal montañosa, que se estende ao leste do concello, prolongación surocidental do Castrove, onde se alcanzan altitudes non superiores aos 400 metros (Fontefría 396, Montemaior 280 e Chan de Lores 271); e ampla chaira salpicada dalgúns soutos ou outeiros duns 100 metros de altitude. O reborde montañoso elevado é un bloque levantado pola tectónica, ao mesmo tempo que a parte máis baixa e chá, unha depresión formada a consecuencia do afundimento deste sector respecto ao primeiro. Este amplo val foi posteriormente recuberto por fértiles depósitos aluviais, sobre os que se instalou, sen apenas encaixarse, a rede fluvial. Son pequenos cursos de auga, destacando o río da Chanca, que nace nas fontes de Fontefría e Montemaior.
 
A ausencia de barreiras topográficas aos ventos húmidos dominantes do SO, propicia que se recollan importantes precipitacións, que presentan un acusado máximo a finais do outono e principios do inverno e un mínimo estival. As temperaturas medias invernais son suaves, en torno aos 10&nbsp;°C, e as estivais cálidas (20&nbsp;°C).

A principal actividade económica de Meaño é a agricultura. As condicións climáticas, litolóxicas e topográficas determinan o enorme potencial e fertilidade dos seus solos, sobre todo para cultivos intensivos de horta cunha clara orientación comercial; neste senso nos últimos anos aumentou moito a superficie cultivada baixo teito (invernadoiros), así como as hectáreas dedicadas a cultivos como o kiwi. Mención á parte merece o viñedo, que experimentou unha profunda transformación, tanto na mellora das variedades de vide (hoxe dominan amplamente as de albariño e caíño), como nas técnicas de enmarcado e manexo das explotacións vitivinícolas, que propiciou a aparición de importantes empresas no sector. A variedade de Albariño, encadrada na Denominación de Orixe Rías Baixas, logrou varios premios internacionais, dando fama e renome aos brancos aromáticos, afrutados e xoves caldos do val do Salnés. No concello formouse a Agrupación de Colleiteiros do Salnés.

## Turismo 
Meaño permite gozar da tranquilidade e o descanso a poucos quilómetros dos restantes concellos da bisbarra. Cara ao interior atopamos os concellos de Ribadumia e Meis, onde se sitúa o campo de golf e o Mosteiro da Armenteira.

Seguindo a costa da Ría de Arousa cara ao norte pode visitarse Cambados, magnífica mostra da arquitectura señorial galega, Vilanova, A Illa e Vilagarcía.

Cara ao sur, na Ría de Pontevedra, o concello de Sanxenxo reúne un gran número de areais a poucos minutos de Meaño. Entrambas rías, a través do istmo da Lanzada, entramos no concello do Grove, co monte Siradella, San Vicente do Mar e a Illa da Toxa.
 
A parroquia máis turística é Dena e tamén a máis importante do concello de Meaño, pois ela soa ten máis habitantes que as outras seis parroquias xuntas. Conta cunha boa e desenvolvida industria e boa conectividade para o resto das parroquias limítrofes. Tamén é a única parroquia do concello que dá ao mar, e dálle nome á entrada de auga que fai a desembocadura do río da Chanca, diante da illa da Toxa, entrada que se coñece co nome de Ría de Dena; esta peculiaridade fai a Dena moi distinta do resto do concello, onde normalmente a economía está concentrada na agricultura. Dena xa tiña, en tempos antigos, outra forma de sustentación dos seus poboadores, con telleiras, serradoiros, fábricas de ladrillos e outras actividades, como a pesca, o marisqueo etc. Hoxe, Dena vive moito do turismo pero a súa principal actividade é sen dúbida a industria de materiais de construción e unha imparábel oferta inmobiliaria

## Patrimonio histórico e artístico 
* Igrexa Parroquial de Santa Cristina de Covas.
* Igrexa Parroquial de Santa María de Simes
* Igrexa Parroquial de Santa Eulalia de Dena
* Igrexa Parroquial de San Miguel de Lores
* Igrexa Parroquial de San Martiño de Padrenda
* Igrexa Parroquial de Santa Eulalia de Xil

## Patrimonio etnográfico 
### Itinerarios e rutas 
* Ruta monumental: ruta turística visitando os principais monumentos arquitectónicos: igrexas, capelas e pazos.
* Ruta dos miradoiros: visitando o miradoiro de San Cibrán de Covas, admirando as paisaxes desde o Chan de Lores, desde Monte Castrove e desde Fontefría.
* Ruta dos muíños: Meaño conta cunha gran cantidade de muíños de auga, algúns restaurados. Esta ruta propón un percorrido por gran parte deles, gozando das paisaxes naturais que os arrodean. É unha ruta de sendeirismo.
* Ruta do Viño: ruta pola bisbarra do Salnés, visitando cada un dos municipios que o conforman, nos que se pode degustar o viño da denominación de orixe Albariño.
* Ruta Marítima Xacobea: ruta en barco polos municipios da Ría de Arousa ata chegar a Pontecesures, onde enlaza co Camiño Portugués cara Santiago de Compostela.

#### Calendario de festas e romarías 
* Santo Amaro (Meaño): 15 de xaneiro
* Romaría de San Brais (Simes): 3 de febreiro
* San Bieito (Lores): 11 de xullo
* San Bieito de Palermo (Covas): martes de Pascua
* Santo Isidro Labrador (Meaño): 15 de maio
* San Xoán (Meaño): 24 de xuño
* Santa Cristina (Covas): 24 de xullo
* Santa María (Simes): 15 de agosto
* Nosa Señora dos Milagres (Meaño): 2º domingo de setembro
* Nosa Señora das Angustias (Xil): 3º domingo de setembro
* San Martiño (Padrenda): 11 de novembro
* Santa Eulalia (Xil): 10 de decembro
* Santa Lucía (Dena): 13 de decembro
* Santa Eulalia (Dena): 14 de decembro

#### Eventos populares 
* Festival de Bandas de Música (Meaño): último domingo de abril
* Carreira Popular (Meaño): 2º domingo de setembro
* Carreira de camas sobre rodas (Meaño): 2º domingo de setembro
* Festival de Baile Rexional (Meaño): 2º domingo de setembro

## Meaño na literatura popular
* *Lévame de eiquí pra Goubes,/ miña cariña de rosa;/ lévame de eiquí pra Covas/ que esta terra non é nosa* .
* *San Vicente de Padrenda/ ten unha rosa na man/ que lla mandou de regalo/ San Clemenzo de Sisán* .

## Galería de imaxes 

Ficheiro:Cruceiro Dena, Meaño.jpg|Cruceiro de Dena
Ficheiro:Quinta de San Amaro, Meaño, Galiza.jpg|Quinta de San Amaro
Ficheiro:Quinta de San Amaro, Meaño (Galiza).jpg

## Parroquias 
## Lugares de Meaño 
Para unha lista completa de todos os lugares do concello de Meaño vexa: Lugares de Meaño.

## Notas 
## Véxase tamén 
### Bibliografía 
* Bouza Brey, Fermín: "Cantigas populares da Arousa", en *Arquivos do Seminario de Estudos Galegos* III, 1929, 153-204 [en facsímile II].

### Outros artigos 
* Eleccións municipais en Meaño